《奉送游子正监簿解嘉定郡绂赴利漕诗》
宋代·度正

中兴人物烂如星，西海之滨起一经。
皇极虚怀咨谠直，远人却一望仪形。
回天万宇光冲斗，夹日一心梦绕庭。
何草不黄风雨后，更看老柏独青青。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。